OpenLLM-France/wikimedia huggingface dataset:
# Apendizitis

    Ohar medikoa Oharra: Wikipediak ez du mediku aholkurik ematen. Tratamendua behar duzula uste baduzu, jo ezazu sendagilearengana.
Apendizitisa apendize ileozekalaren hantura da. Apendizea heste lodiaren behealdeko zatian (itsuan) dagoen luzakina da, tutu itxurakoa. Gaitzak eskuineko hobi iliakoan oinaze handiak, goragalea eta leukozitosia eragiten ditu. Apendize handitua lehertzeak infekzio larria ekar lezake (peritonitisa). Kirurgia bidez apendizektomia egitea beste erremediorik ez da ezagutzen.

## Ezaugarri nagusiak

Apendizitisa larrialdiko ebakuntza (apendizektomia) behar duen patologia da. Ebakuntza horretan, apendize handitua erauzi egiten da, baina ebakuntza egin ezean, apendizea apur liteke peritonitisa edo shock septikoa eraginez: horrek ondorio oso larriak dakartza, hilkortasun tasa handia baitago.
Mundu osoan hedatuta dagoen patologia da, munduko biztanleen %7 inguruk bere bizitzan zehar apendizektomia bat izango duelako

## Etiologia

Apendizearen argiaren buxadurak sortzen du. Eragile ohikoenak hauek dira:
* Folikulu linfoideen hiperplasia apendizitis gehienen kausa izaten da. Infekzio baten ondorioz, folikulu linfoideak handitzen dira eta apendizearen buxadura sortzen dute. Gogoratu folikulu linfoideak, bestEak beste, apendizearen mukosetan daudela eta linfozito asko dituztela.
* Apendikolitoa, hots, hondar fekalek eragindako apendizearen buxadura.
* Parasitoak: Nematodo eta zestodo batzuek (Enterobius vermicularis, Ascaris lumbricoides, Taenia...) apendizearen argia okluitu ahal dute.
* Tumoreak: kasu gutxi batzuetan besterik ez dute apendizitisa sortzen

## Sintomak eta diagnostikoa

Zilbor inguruko mina, eskuineko zokogune edo hobi iliakoan, hasierako sintoma da. Mina, bereziki, toki zehatz batean areagotu egiten da (Mc Burneyren puntuan), eta oso handia izan daiteke.
Horrekin batera, jangura eza, goragaleak eta okak ohikoak dira, baita sukar baxua ere.
Diagnostikoa egiteko, sendagileak azterketa fisikoa, odol-analisia (leukozitosi eta C proteina erreaktiboaren maila altua erakutsiko duena), ekografia edota eskanerra darabiltza.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* ↑ Brunicardi, F. (2006). "29. atala: El apéndice". Schartz: Principios de cirugia (8va ed.). McGraw-Hill. ISBN 9789701053737
* ↑ Medline Plus: Apendicitis

## Kanpo estekak

* Joana MENDIBURU: Apendizitisa, larritasun gutxiko mina Zientzia.net
* Datuak: Q121041
* Multimedia: Appendicitis / Q121041
# Deskafeinatze

Deskafeinatzea edo kafeinagabetzea kafeari, teari, kakaoari eta beste ale eta belar batzuei kafeina kentzeari esaten zaio.
Kafe kafeinagabea egiteko lehen metodoa Ludwing Roselius alemaniarrak asmatu zuen 1903an. Bentzenoa erabili zuen kafe-aleei kafeina erauzteko. Bentzenoa oso toxikoa da eta gaur egun bere erabilera guztiz baztertuta dago.
Egun, beste hiru metodo erabiltzen dira kafe deskafeinatua egiteko. Lehenak ur beroa usatzen du disolbatzaile gisa, baina ez da kafeinarekiko oso espezifikoa eta kafeari zaporea eta usaina ematen dizkioten beste hainbat substantzia ere kentzen dizkio. Teknika honen bitartez aleetako kafeinaren % 94-96 erauz daiteke.
Bigarren metodoan metilen kloruroa edo etil azetatoa erabiltzen dira kafeina erauzteko. Disolbatzailea behin eta berriz kafe-aleetan zehar pasarazten da nahikoa kafeina kendu arte, eta gero, kafeina kendutako aleak urez garbitzen dira disolbatzaileen arrastoak desagerrarazteko. Metilen kloruroa eta etil azetatoa erabiliz, kafeinaren % 96-97 erauzten da. Bigarren metodo hau, hain zuzen, Europan gehien erabiltzen dena da.
Azkenik, hirugarren metodoak karbono(IV) oxidoa erabiltzen du kafe-aleetako kafeina kentzeko. Kafe-aleak dauden ontzian oso presio handian dagoen karbono(IV) oxidoa pasarazten da. Hain presio handian karbono(IV) oxidoak propietate bereziak ditu eta disolbatzaile bikain bilakatzen da. Aipatutako hiru metodoetan garestiena da, baina baita emaitza hoberenak ematen dituena ere. Karbono(IV) oxidoa erabiliz aleetatik kafeinaren % 98 ken daiteke.

## Erreferentziak

* 1 2 Nola kentzen zaio kafeina kafeari?. Zientzia.eus.

## Kanpo estekak

* Datuak: Q3497571
* Multimedia: Decaffeination / Q3497571
# Filakteria

Judaismoan, filakteria (hebreeraz: תפילין‎, tefilin) larru beltzezko kutxa txiki biribila da, barruan Torako testuak idatzita dauzkaten pergaminoak gordetzen dituena. Deuteronomioan esaten denaren arabera, 13 urtetik gorako gizonezko juduek bi filakteria erabili behar dituzte, Jaungoikoaren legearen betebeharrak ez ahazteko.
Erdi Aroko artean, hitzaren esanahia hedatu egin zen, edozein ikurdun xingola edo paper kiribildu izendatzeko erabilia, bereziki erlijioso edo heraldikoak, hala nola agurra, loria eta abar.

## Irudi galeria

* Erdi Aroko filakteria bat, artean testuak irudikatzeko erabiltzen zen baliabidea.
* Gizon judu bat otoitzean, filakteriak jantzita dituela.
* Ramom Llull filakteria batekin ahoan: Lux mea est ipse dominus.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* ↑ (Gaztelaniaz) Lajo Pérez, Rosina. (1990). Léxico de arte. Akal, 82 or. ISBN 978-84-460-0924-5..

## Kanpo estekak

* Datuak: Q48296
* Multimedia: Tefillin / Q48296
# Jānis Timma

Jānis Timma (Krāslava, 1992ko uztailaren 2a - Mosku, 2024ko abenduaren 17a ) letoniar saskibaloi jokalaria izan zen. Hegaleko postuan jokatu zuen Saski Baskonia taldean.
2013ko NBAren draft-ean aukeratu zuen Memphisek, baina Orlando da haren eskubideen jabe.
2024ko abenduaren 17a haren gorpua Moskuko etxe batean agertu zen, antza denez buruaz beste egin ondoren.

## Erreferentziak

* ↑ «Baskoniak Janis Timma hegaleko estoniarra fitxatu du hiru denboraldirako» Berria 2017-06-09.
* ↑ (Ingelesez) Janis Timma commits suicide in Moscow. .

## Kanpo estekak

* Datuak: Q10831393
* Multimedia: Jānis Timma / Q10831393
# Zilborreko hernia

    Ohar medikoa Oharra: Wikipediak ez du mediku aholkurik ematen. Tratamendua behar duzula uste baduzu, jo ezazu sendagilearengana.
Zilborreko hernia zilbor-eraztunaren puntu ahul baten bidez, abdomeneko hormaren itxituran akats bat dagoelako, abdomeneko barrunbearen edukiaren protrusio bat da. Abdomen barruko presioa areagotzen duen edozein egoera edo gaixotasunek hernia eragin dezake. Hernia oso ohikoa da haur eta helduengan, batez ere gizenengan eta emakumeengan.

## Erreferentziak

* ↑ Euskalterm: [Gaixotasunak Hiztegia] [2015]

## Kanpo estekak

* Datuak: Q2737426
* Multimedia: Umbilical hernia / Q2737426
# Bihotzerre

    Ohar medikoa Oharra: Wikipediak ez du mediku aholkurik ematen. Tratamendua behar duzula uste baduzu, jo ezazu sendagilearengana.
Bihotzerrea abdomeneran eta bereziki urdailean sentitzen den berotasun-sentsazioa da, azido gastrikoak janariarekin batera edo gabe esofagora igotzean eragindakoa. Gehienetan hiatoko herniaren kasuan gertatzen da, baina ez da kasu bakarra. Azido horien errefluxuak narritadurak eragin ditzake hestegorrian, azidotasuna nahiz beste sintomak garatuz.

## Eragilea

Bihotzerreak eragile ugari ditu, hala nola zenbait medikamentu (antikolinergikoak, bihotzeko gaixotasunetarako beta-blokeatzaileak, dopaminaren antzeko medikamentuak...), obesitatea, tabakismoa edota haurdunaldia.

## Sorrera

Gehienetan, hiatoko herniak sorrarazten du bihotzerrea, hau da, urdailaren goiko aldea barrunbe torazikorantz desplazatua dagoenean. Honen ondorioz, esofagoan dagoen esfinterra ezin da modu egokian itxi, hestegorrian azidoen mugimendua baimenduz.

## Sintomak

* Goragalea, jan eta gero.
* Bularrezurraren atzeko aldean janaria trabatuta sentitzea.
* Azidotasun gastrikoa edo bularreko min sumingarria nabaritzea.
Honako sintoma hauek ere izan daitezke, nahiz eta ohikoak ez izan:
* Oka egitea.
* Eztula nahiz txistu egitea.
* Elikagaiak irensteko zailtasunak izatea.
* Zotina izatea.
* Eztarriko mina.
* Sinusitis kronikoa.
* Pneumonia.
* Eztarri narritatua.
* Laringitis kronikoa.

## Antiazidoen zeregina

Antiazidoak gatzak izan ohi dira, eta hauen zeregina azidoen neutralizazioa da.

## Antiazido motak
### Antiazidoak

Erabilienak aluminio, magnesio eta kaltzio gatzak dira, bikarbonato gatzak, hain zuzen ere. Tradizionalki sodio bikarbonatoa ere erabili izan da. Hala ere, hauen erabilera periodikoa ez da gomendagarria; izan ere, magnesio gatzak beherakoa eragin dezake, eta aluminio gatzak, aldiz, idorreria. Hori dela eta, bi gatz hauek konbinatu egiten dira, bi albo-ondorio hauek indargabetzeko.

### H$_2$ blokeatzaileak

Hidrogenoa blokeatzen dutenez, azido klorhidrikoaren eraketa murrizten dute. Honi esker, urdaila ez da gehiegi betetzen, eta horrek azidoen mugimendua zailtzen du hestegorrian zehar.

### Agente apar-eragileak
## Diagnostikoa

* Anamnesia.
* Miaketa fisikoa.
* RPR (proba) eta VDRL laborategi-probak.
* Bakterio eragilearen behaketa mikroskopikoa.

## Tratamendua

* Gaur egun sifilia antibiotikoz sendatzen ahal da, baina bakarrik lehen eta bigarren faseetan. Penizilina erabili ahal da hirugarren fasean ere, baina penizilina g-sodikoa izan behar da, eta zain barneko injekzioarekin bakarrik, antibiotikoa hobeto hedatzeko. Penizilinaren dosiak aldatu ahal dira gaixotasunaren egoerarekin. Lehen mailako infekzioetan dosi bakar bat eman ahal da, baina txarrera joaten bada dosi bat baino gehiago eman behar zaio pazienteari.

## Kanpo estekak

* Datuak: Q537297
* Multimedia: Heartburn / Q537297
# David Heinemeier Hansson

David Heinemeier Hansson (Kopenhage, 1979ko urriaren 15a) programatzaile daniar bat da, Ruby on Rails frameworka eta Instiki wikien sortzailea. 37signals enpresaren bazkide fundatzaile da.

## Kanpo estekak

* Loud Thinking - Hanssonen webloga
* 37signals
* Datuak: Q719413
* Multimedia: David Heinemeier Hansson / Q719413
# Roland Le Clerc

Roland Le Clerc (Saint-Brieuc, 1963ko maiatzaren 30a) frantziar txirrindulari ohia da, profesionala 1986tik 1993ra.
Gurean, 1985eko Euskal Herriko Itzulia (lasterketa amateurra), 1989ko Euskal Herriko bira eta 1991ko Nafarroako Foru Erkidegoko Saria irabazi zuen.

## Palmaresa
### Amateurretan

1980
* Frantziako taldekako erlojupeko txapelketa junior (Pascal Campion, Bruno Cornillet eta Yvon Madiotekin)
1981
* Frantziako taldekako erlojupeko txapelketa junior
1983
* 2. Essor bretonen
* 3. Duo normanden (Bruno Cornilletekin)
1984
* Flèche de Locminé
* Tour d'Émeraudeko etapa 1
* 2. Route bretonnen
* 2. Essor bretonen
* 2. Frantziako taldekako erlojupeko txapelketan
1985
* Euskal Herriko Itzulia (lasterketa amateurra)
* Tour de Seine-et-Marne
* Paris-Dreux

### Profesionaletan

1986
* 4. Murtziako Itzulian
1987
* Camp de Morvedre Sari Nagusia
* 3. Duo normanden (Bernard Richardekin)
1988
* 3. Camp de Morvedre Sari Nagusian
1989
* Cannesko Sari Nagusia
* Euskal Herriko bira
* Espainiako Vueltako etapa 1 (taldekako erlojupekoa)
* Luxenburgoko Tourreko etapa 1
* Trio normand (Philippe Bouvatier eta Joël Pelierekin)
* 2. Haut-Varko Tourrean
* 3. Mediterraneoko Tourrean
* 10. Euskal Herriko Itzulian
1990
* 3. Boucles parisiennes-ean
* 5. Haut-Varko Tourrean
1991
* Nafarroako Foru Erkidegoko Saria
1992
* 3. Herald Sun Tourrean
* 4. Marseillesa Sari Nagusian
1993
* 10. Romandiako Tourrean

## Sailkapen orokorra Itzuli Handietan eta Munduko txapelketan

| Lasterketa | 1986 | 1987 | 1988 | 1989 | 1990 | 1991 | 1992 | 1993 |
| Italiako Giroa | - | 79. | - | - | - | - | - | - |
| Frantziako Tourra | - | 107. | 70. | 116. | 84. | 106. | - | - |
| Espainiako Vuelta | 57. | - | 91. | 63. | - | 62. | - | - |
| Munduko errepideko txapelketa | - | - | - | - | - | - | - | - |
-: Ez zuen parte hartu UT: Utzi, ez zuen amaitu

## Kanpo estekak

* Roland Le Clerc - ProCyclingStats
* Datuak: Q3232812
# Jumanji

Jumanji 1995eko Joe Johnston estatubatuar zinema zuzendariaren fantasia eta abenturazko film bat da. Chris Van Allsburg idazlearen izenburu berdineko Jumanji istorio laburran oinarritua da. Robin Williams, Kirsten Dunst, David Alan Grier, Bonnie Hunt, Jonathan Hyde, eta Bebe Neuwirth aktoreek antzeztu zuten.
2017ean Jumanji: Welcome to the Jungle eta 2019an Jumanji: The Next Level izeneko jarraipenak izan zituen.

## Argumentua

Oharra: Atal honek istorio osoa edo amaiera argitzen du.
Alan Parrish (Robin Williams) 25 urtez Jumanji izeneko antzinako mahai-joko magiko baten barnean harrapaturik gelditu da. Azkenean, bi neskato-mutikok (Kirsten Dunst eta Bradley Pierce) askatzen dutenenan, animalia exotiko andana bat ere aske geldituko da. Alanek bere herria suntsiketatik salbatu beharko du.

## Aktoreak

* Robin Williams: Alan Parrish
* Adam Hann-Byrd: Alan Parrish gaztea
* Bonnie Hunt: Sarah Whittle
* Laura Bell Bundy: Sarah Whittle gaztea
* Kirsten Dunst: Judy Shepherd
* Bradley Pierce: Peter Shepherd
* David Alan Grier: Carl Bentley
* Bebe Neuwirth: Nora Shepherd
* Jonathan Hyde: Sam Parrish / Van Pelt
* Patricia Clarkson: Carol-Anne Parrish

## Kanpo estekak

* Jumanji filmaren IMDBko fitxa irakurgai (Ingelesez)
* Datuak: Q222939
* Multimedia: Jumanji / Q222939
# Taxoare (kirol-instalakuntzak)

Taxoare Osasunaren kirol instalakuntzak dira, Arangurengo izen bereko herrian, Iruñerriko hegoaldean kokatua, 1982ko uztailean Fermín Ezkurra klubeko presidenteak inauguratu zuen. Osasunaren emakumezkoen taldeak eta gazte taldeek Taxoaren jokatzen dute.

## Historia

1982ko uztailean inauguratu zutenetik, bertan lehen taldeko entrenamenduak egin dituzte. Fermin Ezkurra presidenteak 80.000 metro karratuko azalera zuen instalazioa eraiki zuen harrobia lantzeko.
1987/88 denboraldian klubak inguruko eremu batzuk erosi zituen eta 2001ean beste hiru zelai gehitu zizkioten.

## Instalakuntzak

* Belar naturaleko 2 zelai.
* Belar artifizialeko 5 zelai.
* Atezainen entrenamenduko zelai.
* Igerilekua eta ur-parkea.
* Gimnasioa.

## Ikus, gainera

* Sadar
* Osasuna
* Osasuna B
* Osasuna Femenino

## Kanpo estekak

* Osasunaren webgunea: Instalazioak
* Datuak: Q21039386
# Peter Hyams

Peter Hyams (New York, 1943ko uztailaren 26a) estatubatuar zinema zuzendari, gidoigile eta argazki-zuzendaria da.
Artea eta musika ikasi zituen Hunter Collegen eta Syracuseko Unibertsitatean. 1964tik 1970era CBSn lan egin zuen dokumentalak egiten eta 1966an hiru hilabetez berriemailea izan zen Vietnamen.
1970ean Los Angelesera joan zen eta lehen gidoia idatzi zuen. 1972an zuzendari hasi zen eta 1977an arrakasta lortu zuen Capricorn One filmarekin. Zientzia fikziozko filmak, thriller-ak, akziozko eta beldurrezko filmak zuzendu zituen.

## Filmografia
### Zinema

| Urtea | Izenburua | Zuzendaria | Gidoilaria | Ekoizlea | Argazki-zuzendaria |
| 1971 | T.R. Baskin | | Bai | Bai | |
| 1974 | Busting | Bai | Bai | | |
| 1974 | Our Time | Bai | | | |
| 1975 | Peeper | Bai | | | |
| 1977 | Capricorn One | Bai | Bai | | |
| 1977 | Telefon | | Bai | | |
| 1979 | Hanover Street | Bai | Bai | | |
| 1980 | The Hunter | | Bai | | |
| 1981 | Outland | Bai | Bai | | |
| 1983 | The Star Chamber | Bai | Bai | | |
| 1984 | 2010: The Year We Make Contact | Bai | Bai | Bai | Bai |
| 1986 | Running Scared | Bai | | | Bai |
| 1988 | The Presidio | Bai | | | Bai |
| 1990 | Narrow Margin | Bai | Bai | | Bai |
| 1992 | Stay Tuned | Bai | | | Bai |
| 1994 | Timecop | Bai | | | Bai |
| 1995 | Sudden Death | Bai | | | Bai |
| 1997 | The Reic | Bai | | | Bai |
| 1999 | End of Days | Bai | | | Bai |
| 2001 | The Musketeer | Bai | | | Bai |
| 2005 | A Sound of Thunder | Bai | | | Bai |
| 2009 | Beyond a Reasonable Doubt | Bai | Bai | | Bai |
| 2009 | Universal Soldier: Regeneration | | | | Bai |
| 2013 | Enemies Closer | Bai | | | Bai |
Ekoizle exekutiboa
* Running Scared (1986)
* The Monster Squad (1987)

### Telebista

Telefilmak
| Urtea | Izenburua | Zuzendaria | Gidoigilea |
| 1972 | Rolling Man | Bai | |
| 1972 | Goodnight, My Love | Bai | Bai |
Telesailak
| Urtea | Izenburua | Atala |
| 1985 | Amazing Stories | "The Amazing Falsworth" |
| 2005 | Threshold | "Trees Made of Glass: Part 2" |
Narratzailea
| Urtea | Izenburua | Atala |
| 2020 | Airlines of the World | "American Airlines" |

## Kanpo estekak

* Datuak: Q458766
# Ximun Lucu

Ximun Lucu (Donibane Lohizune, 1989ko abenduaren 9a) lapurtar errugbilaria da, atzelari eta hegaleko postuetan aritzen dena. Hamabi denboraldiz jokatu zuen Top 14 eta Pro D2 ligetan: Biarritz Olympiquen 2008-2011 eta 2016-2022 bitartean, eta Stade montoisen 2011tik 2016ra. 2022an, errugbi profesionala utzi eta Senpereko SPUC taldera itzuli zen.

## Ibilbidea

* SPUC: -2008
* Biarritz Olympique: 2008-2011
* Stade montois: 2011-2016
* Biarritz Olympique: 2016-2022
* SPUC: 2022-

## Erreferentziak

* ↑ Jacob, Thiery. Saint-Pée-sur-Nivelle: Ximun Lucu de retour au Spuc, le club de ses débuts. Sud Ouest, 2022ko urriak 27, sudouest.f (Noiz kontsultatua: 2022-12-13).

## Kanpo estekak

* Datuak: Q30728154
# Yaser Hamed

Yaser Hamed Mayor —arabieraz: ياسر حمد‎— (Leioa, Bizkaia, 1997ko abenduaren 9a) bizkaitar futbolaria da, erdiko atzelaria. Aita palestinarra eta ama euskal herritarra izanda, Palestinarekin internazionala izatea erabaki zuen. Bere anai gaztea Jamal futbolaria da ere.

## Kirol ibilbidea

2023ko Ekainaren 30ean eguneratua. Datu ofizialak.
| Taldea | Maila | Denboraldia | Liga | Liga | Kopa | Kopa | Champions League | Champions League | Europa League | Europa League | Conference League | Conference League | Superkopa | Superkopa | Denera | Denera |
| Taldea | Maila | Denboraldia | JP | G | JP | G | JP | G | JP | G | JP | G | JP | G | JP | G |
| Gallarta | DH | 2016/17 | - | - | - | - | - | - | - | - | | | - | - | - | - |
| Gallarta | Denera | Denera | - | - | - | - | - | - | - | - | | | - | - | - | - |
| Santurtzi | 3. | 2017/18 | 30 | 0 | - | - | - | - | - | - | | | - | - | 30 | 0 |
| Santurtzi | Denera | Denera | 30 | 0 | - | - | - | - | - | - | | | - | - | 30 | 0 |
| Leioa | 2.B | 2018/19 | 1 | 0 | - | - | - | - | - | - | | | - | - | 1 | 0 |
| Leioa | Denera | Denera | 1 | 0 | - | - | - | - | - | - | | | - | - | 1 | 0 |
| Portugalete | 3. | 2018/19 | 27 | 0 | - | - | - | - | - | - | | | - | - | 27 | 0 |
| Portugalete | 3. | 2019/20 | 23 | 2 | 2 | 0 | - | - | - | - | | | - | - | 25 | 2 |
| Portugalete | Denera | Denera | 50 | 2 | 2 | 0 | - | - | - | - | | | - | - | 52 | 2 |
| Busaiteen | 1. | 2020/21 | - | - | - | - | - | - | - | - | | | - | - | - | - |
| Busaiteen | Denera | Denera | - | - | - | - | - | - | - | - | | | - | - | - | - |
| Al Masry | PL | 2021/22 | 8 | 2 | - | - | - | - | 8 | 1 | - | - | - | - | 16 | 3 |
| Al Masry | Denera | Denera | 8 | 2 | - | - | - | - | 8 | 1 | - | - | - | - | 16 | 3 |
| Al-Rayyan | 1. | 2022/23 | 6 | 0 | - | - | - | - | - | - | - | - | - | - | 6 | 0 |
| Al-Rayyan | Denera | Denera | 6 | 0 | - | - | - | - | - | - | | | - | - | 6 | 0 |
| Al-Qadsia | PL | 2022/23 | - | - | - | - | - | - | - | - | - | - | - | - | - | - |
| Al-Qadsia | Denera | Denera | - | - | - | - | - | - | - | - | - | - | - | - | - | - |
| NorthEast United | 1. | 2023/24 | - | - | - | - | - | - | - | - | - | - | - | - | - | - |
| NorthEast United | Denera | Denera | - | - | - | - | - | - | - | - | - | - | - | - | - | - |
| Ibilbide osoan | Ibilbide osoan | Ibilbide osoan | 95 | 4 | 2 | 0 | - | - | 8 | 1 | - | - | - | - | 105 | 5 |

## Erreferentziak

* ↑ (Ingelesez) «Yaser Hamed Mayor commits to Palestine» Football Palestine 2019-7-11.

## Kanpo estekak

* Fitxa - www.athletic-club.eus
* Datuak: Q67852236
* Multimedia: Yaser Hamed / Q67852236
# Marina Ortiz de Zárate

Marina Ortiz de Zárate Bravo (Gasteiz, 1999ko abenduaren 9a) gasteiztar saskibaloi-jokalaria da, eta Espainiako Emakumezkoen Saskibaloi Ligako Araski AES Klubean jokatzen du.

## Ibilbidea

Harrobiko kidea da, eta Araski Primera Nacional-eko taldearekin jokatu du hainbat kanpainatan. 2021-2022 denboraldian, Emakumeen Ligako Kutxabankeko Araski taldearekin ere jokatu zituen zenbait partida, eta 15 zenbakiarekin jokatzen du. 1,77 m-ko altuera du eta oinarri-postuan jokatzen du..

## Klubak

* -2022: Araski AES, lehen kategoria nazionala.
* 2022-2023: Araski AES [Kutxabanken], Emakumezkoen Liga.

## Erreferentziak

* ↑ García, Iker. (2022-08-02). «Marina Ortiz de Zárate sube al primer equipo del Araski» Diario de Noticias de Álava.
* ↑ Proballers. «Marina Ortiz, Jugadora de baloncesto» Proballers.
* ↑ «Marina Ortiz de Zárate jugará vinculada en el Kutxabank Araski» Araski AES Baloncesto Femenino 2022-08-02.
* ↑ «Marina Ortiz de Zarate (Kutxabank Araski): | MueveteBasket.es» www.muevetebasket.es.
* ↑ «El Kutxabank Araski confía en la canterana Marina Ortiz de Zárate» El Correo 2022-08-02.
* ↑ Basket Femenino: Marina Ortiz de Zárate jugará empatada en el Kutxabank Aras... - Interdeportes. 2022-08-07.

## Kanpo estekak

* Datuak: Q116234449
# Abraham ben Ezra

Abraham ben Ezra (hebreeraz: אברהם אבן עזרא‎) (Tutera, 1092 – Calahorra, 1167) Nafarroako Erriberako pertsonaia garrantzitsua izan zen. Medikua, poeta, gramatikoa, matematikaria, filosofoa, kabalista, astronomo eta bidaiaria izan zen. Bere bidaietan Ingalaterra, Frantzia, Italia, Afrika eta Palestina bisitatu zituen. Hainbat liburu idatzi zituen eta bere omenez Ilargiko krater batek bere izena darama.

## Egindako lanak
### Gramatika hebraikoa

Hebreeraz idazten zuen eta honen gramatikaren inguruko lan oso garrantzitsuak idatzi zituen:
* Moznayim. 1140. Hebreerazko gramatikan erabiltzen diren terminoen azalpen bat.
* Hayyujen lanaren itzulpena hebreerara.
* Sefer ha-Yesod edo Yesod Dikduk, oraindik ere editatu gabekoa.
* Tzakhot, 1145, gramatikari buruzko lanik hoberena, hebreera modernoaren sarrera batekin.
* Safah Berurah
* Genesiaren inguruko lan gramatikal baten sarrera.

### Beste lan batzuk

* Sefat Yeter, Saadia Gaonen defentsa Dunash ben Labraten aurrean.
* Sefer ha-Shem
* Yesod Mispar, monografia txiki bat zenbakien inguruan eta bukaeran Babiloniar-Hebreeraren puntuazioaren inguruko sarrera bat.
* Iggeret Shabbat, Sabbataren inguruko pentsaera, 1158an idatzia.

### Erlijioa

* Yesod Mora Vesod Hatorah, 1158 Bibliako mandamenduen arrazoipen bat.

### Matematikak, astronomia eta astrologia

* Sefer ha-Ehad, 1etik 9ra zenbakien berezitasunen inguruan.
* Sefer ha-Mispar edo Yesod Mispar, aritmetikaren inguruan.
* Luhot, taula astronomikoekin.
* Sefer ha-'Ibbur, egutegiaren inguruan.
* Keli ha-Nehoseht, astrolabioaren inguruan.
* Shalosh She'elot, David Narboniren hiru gai kronologikori egindako erantzuna.
* She'elot eta Kadrut, Mashallah astrologoaren bi lanen itzulpena.
* Sefer Ha'te'anim, arabiar astrologiari sarrera.
* Reshith Hochma, astrologiara sarrera.

## Ikus, gainera

* Erriberar ezagunak

## Erreferentziak

* ↑ Euskaltzaindia. (2016-09-30). (PDF) 181. araua: Erdi Aroko pertsona-izenak. Iruñea, 16 or..

## Bibliografia

* Jimenez, Jon (2024): “Euskal Herriko pentsamenduaren historiaz” in Haritz Azurmendi, Alba Garmendia eta Jon Mentxakatorre (argtz.): Euskal pentsamenduaren garabideak, Bilbo, UEU. ISBN 978-84-8438-906-4
* Datuak: Q270670
* Multimedia: Abraham ibn Ezra / Q270670